OpenLLM-France/wikimedia huggingface dataset:
# Siberiar trappak

Siberiar trappak edota Siberiar eskailerak (errusieraz Сибирские траппы, Sibirskie trappi) Errusiako Siberian dagoen harri bolkanikoz osatutako eskualde handi bat da, sumendi probintzia handia izenez ere ezaguna da. Trappak sortuarazi zituen erupzio gertakari handia, Lur planetako geologia historiako gertakari handienetakoa izan zen, milioka urtez iraun eta duela 250-251 milioi urte Permo-Triasiar iraungipen masiboa gauzatzeko ezinbestekoa izan zen.
Trapp edota trappa hitzak suedieraz "eskailera" edota "eskailerak" esan nahi du, eskualde honetako muinoek basaltozko osaketetan hain ohikoa den eskaileren antzeko paisaia mailakatua osatzen baidute.

## Kanpo estekak

* Richard Cowen: Siberiar trappak. Berkeley unibertsitatea (Ingelesez)
* Datuak: Q58808
* Multimedia: Siberian Traps / Q58808
# Sibila eritrearra

Sibila eritrearra, greziar mitologiako apaiz andere profeta zen, Jonian bizi zena, Anatoliako penintsularen mendebaldean. Kaldeakoa zen, Babiloniatik hegoaldera zegoena. Berosus eta Erimantaren alaba zen.
Apolodoro Atenaskoa jakintsuak, bere burua aipatzen du sibila honen ekintzen erreferente bezala, Troiako Gerraren igarle bezala, hiriaren suntsipenarena eta Homeroren lan ez leialarena bezala bermatzen duena.
Esaten denez, sibila eritrearrak ospetsu egin zituen akrostikoak, landare hostoetan idatzitako hitz neurtuen bidez.

## Ikus, gainera

* Sibila

## Kanpo estekak

* Datuak: Q1121944
* Multimedia: Sibyl of Erythre / Q1121944
# Sibilla (abeslaria)

Sibilla —jaiotzako izen-deiturez, Sibyl Amarilli Mostert— (Zimbabwe, 1954ko apirilaren 14a) italiar abeslaria eta aktorea da. Baladak eta pop musika interpretatzen ditu. 1980ko hamarkadan lortu zuen arrakasta handiena.
Franco Battiatok eta Giusto Piok idatzi zituzten Sibillaren abesti batzuen letrak.

## Diskografia

* 1976: Keoma (Guido et Maurizio De Angelis), interprète l' canchon Keoma dsous ch' nom Sybil
* 1982: Sud Africa (Battiato-Pio) / Alta tensione (Battiato-Pio) inédit
* 1983: Oppio (Battiato-Pio) / Svegliami (Battiato-Pio)
* 1984: Plaisir d'amour (Jean-Paul-Égide Martini) / Sex appeal to Europe (Battiato-Pio)
* 1990: La canoa di mezzanotte (Paolo Conte)

## Filmografia

* Prova d'orchestra (1979)

## Bibliografia

* AA.VV., Dizionario della canzone italiana, Armando Curcio Editore, 1990 ; à l' pache Sibilla
* Eddy Anselmi, Festival di Sanremo. Almanacco illustrato della canzone italiana, Éditions Panini, Modena, 2009 ; pp. 335 et 900

## Erreferentziak

* ↑ (Italieraz) «L'apologia di Sybil Amarilli Mostert e quel disco mai pubblicato», Hashtag Magazine.
* ↑ (Italieraz) Marcello Giannotti, L'enciclopedia di Sanremo: 55 anni di storia del festival dalla A alla Z, Mondadori, 2007.

## Kanpo estekak

* Datuak: Q3959999
# Sibghatullah Mojaddedi

Sibghatullah Mojaddedi (paxtuneraz: صبغت الله مجددی‎; Kabul, 1925eko apirilaren 21a - ib., 2019ko otsailaren 11) Afganistango presidentea izan zen 1992an Mohammad Najibullahen uzkailtzearen ondoren. Afganistan Askatzeko Fronte Nazionalaren sortzailea izan zen Afganistango gerran. Konstituzio berria onartu zuen 2003ko "loya jirga"ko kidea izan zen. 2005 eta 2011 bitartean Zahar Batzordearen bozeramailea izan zen.
* Datuak: Q380474
* Multimedia: Sibghatullah Mojaddedi / Q380474
# Coracle

Coracle delakoa (galeseraz cwrwgl) Galesko usadiozko ontzitxo txiki eta arin bat zen, ezaugarri hauek bizkar gainean eramatea ahalbideratzen zuten, Mendebaldeko Ingalaterra eta Hego-mendebaldeko Ingalaterra, Irlanda (bereziki Boyne ibaia), eta Eskoziako (bereziki Spey ibaia) hainbat lekuetan ere erabili ohi zelarik; hitz hau bera munduko beste hainbat herrialdetan topatutako antzeko ontziak izendatzeko ere erabili ohi da, esate baterako India, Vietnam, Irak edota Tibeten. "Coracle" izena galeserazko cwrwgl hitzetik dator, irlandera eta Eskoziako gaelerazko currach hitza eta ontziarekin lotura duelarik, jada XVI. mendean ingelesean ere topatzen delarik. Ingelesezko beste idazkera edo aldaerak corougle, corracle, curricle eta coricle lirateke.

## Ezaugarriak

2 metro luze eta larruz estalitako zumitzezko egitura du. Bere gehienezko abiadura 16 km/orduko da, eta pertsona bakar batek erabil dezan eraikia dago. Bere alde txarra uraren ezegonkortasunean datza: pala itxurako arraun bakar batez nabigatu eta kontrola edukitzeko nabigatzaile trebatua izan behar baita.

## Iruditegia

* Coracle ontzia Severn ibaian Ironbridge (2002ko abuztua).
* Teifi ibaia zeharkatu ohi zuten usadiozko coracle ontzietako bat ikusgai, Manordeifi udalerriko Manordeifi Old Church eliza.

## Ikus gainera

* Currach

## Erreferentziak

* ↑ Irish Folk Ways. Evans, E. Estyn. Courier Dover Publications. 2000. 233 orr. isbn=978-0-486-41440-9
* ↑ The coracle, an ancient little boat

## Kanpo estekak

* Datuak: Q1131847
* Multimedia: Coracles / Q1131847
# Coracistis

Coracistis Acrolepiidae familiako tximeleta genero bat da. Bere espezie tipoa Coracistis erythrocosma da.

## Espezieak

| Espeziea | Irudia | Egoera |
| Coracistis erythrocosma | | daturik gabe |

## Kanpo estekak

* Datuak: Q10260442
* Multimedia: Coracistis / Q10260442
# Silo Asturietakoa

    Artikulu hau erregeari buruzkoa da; beste esanahietarako, ikus «Silo (argipena)».
Silo Asturietakoa (? – Pravia, 783) Asturietako erregea izan zen (774 – 783).

## Biografia

Alfontso I.a Asturietakoaren alaba Adosinda ezkondu zuen. Kronikek ez dute aipatzen seme-alabarik izan zituenenik.
Inguruko erresumekin bakean bizi zen arren, Galizian nobleziaren matxinada bat zapaldu behar zuen.

## Kanpo estekak

* Datuak: Q351719
* Multimedia: Silo of Asturias / Q351719
# Silogismo

Logikan, silogismoa bi premisa eta konklusio bat dituen argudio deduktiboa da. Aristoteles (K.a. 384- K.a. 322) izan zen silogismoak sakon aztertu eta sistematizatu zituen lehena. Bi silogismo mota bereizi zituen: perfektuak (begi bistakoak izateagatik frogapenik behar ez dutenak) eta inperfektuak (perfektu bilakatuz frogatu behar direnak).

## Erreferentziak

* ↑ (Ingelesez) Aristotle's syllogism: logic takes form. .
* ↑ (Ingelesez) Ancient Logic. .

## Kanpo estekak

* Datuak: Q107342
* Multimedia: Syllogisms / Q107342
# Silosca

Silosca Tineidae familiako tximeleta genero bat da. Bere espezie tipoa Silosca mariae da.

## Espezieak

| Espeziea | Egoera |
| Silosca comorensis | daturik gabe |
| Silosca hypsocola | daturik gabe |
| Silosca licziae | daturik gabe |
| Silosca mariae | daturik gabe |
| Silosca savannae | daturik gabe |
| Silosca somnis | daturik gabe |
| Silosca superba | daturik gabe |

## Kanpo estekak

* Datuak: Q13846156
* Espezieak: Silosca
# Siloxano

Siloxanoa kimika organosilizikoaren funtzio-taldeetako bat da Si−O−Si lotura duena. Silixanoen familia oso aberatsa da; izan ere, H(OSiH$_2$)$_n$OH eta (OSiH$_2$)$_n$ formulako hidruro oligomeriko eta polimerikoak eta konposatu adarkatuak barnebiltzen ditu. Familia horren adierazgarri nagusia da silizio-atomo guztien artean oxigeno-atomo bat dagoela. Silikonen hezurdura osatzen dute.
| Disiloxanoa | Hexametilsiloxanoa | Oktametiltrisiloxanoa | Dekametilziklopentadioxanoa |

## Prestakuntza

Siloxano funtzio-taldea sintetizatzeko bide nagusia kloruro organosilizikoen hidrolisia da.
    2 R$_3$Si–Cl + H$_2$O → R$_3$Si–O–SiR$_3$ + 2 HCl
Lehen urratsean silanolak eratzen dira:
    2 R$_3$Si–Cl + H$_2$O → R$_3$Si–O–SiR$_3$ + 2 HCl
Eta bigarrenean silanolak bere buruarekin edo lehengaiarekin erreakzionatzen du:
    2 R$_3$Si–OH → R$_3$Si–O–SiR$_3$ + H$_2$O
    R$_3$Si–OH + R$_3$Si–Cl → R$_3$Si–O–SiR$_3$ + HCl

## Erreferentziak

* ↑ Chemistry (IUPAC), The International Union of Pure and Applied. «IUPAC - siloxanes (S05671)» goldbook.iupac.org (Noiz kontsultatua: 2022-07-04).
* ↑ (Ingelesez) Rösch, Lutz; John, Peter; Reitmeier, Rudolf. (2000-06-15). Wiley-VCH Verlag GmbH & Co. KGaA ed. «Silicon Compounds, Organic» Ullmann's Encyclopedia of Industrial Chemistry (Wiley-VCH Verlag GmbH & Co. KGaA): a24_021. doi:10.1002/14356007.a24_021. ISBN 978-3-527-30673-2. (Noiz kontsultatua: 2022-07-04).

## Kanpo estekak

* Datuak: Q426680
* Multimedia: Siloxanes / Q426680
# Siloam Springs (Arkansas)

Siloam Springs Arkansasko hiri bat da. Benton konderrian kokatua dago. 2010ean 15.039 biztanle zituen, 27 kilometro koadrotan banatuta.

## Ikus, gainera

* Benton konderria

## Kanpo estekak

* Datuak: Q80016
* Multimedia: Siloam Springs, Arkansas / Q80016
# Siloli basamortua

Siloli basamortua (gaztelaniaz: Desierto Siloli), Boliviako Potosiko departamenduaren hego-mendebaldean dagoen basamortu bat da. Bere ezaugarria, eskualdeak jasaten dituen haize indartsuen ondorioz sortutako eraketa harritsuak dira. Ibilbide turistikoen zati izaten da ohi, Eduardo Abaroa Andetar Faunaren Erreserba Nazionalerako sarrera baita. Bere inguruetan, koloreetako aintzira ederrak daude, baita Uyuniko gatzaga ere.
Atacamako basamortuaren zatitzat hartzen da, munduko basamorturik idorrena.

## Inguruko tokiak

* Harrizko zuhaitza
* Salvador Dali basamortua
* Aintzira gorria

## Kanpo estekak

* Datuak: Q2286387
* Multimedia: Siloli / Q2286387
# Siloam (Georgia)

Siloam Georgiako estatuko herri bat da. Barrow County konderrian kokatua dago. 2010ean 282 biztanle zituen, 3,14 kilometro koadrotan banatuta.

## Ikus, gainera

* Barrow County konderria

## Kanpo estekak

* Datuak: Q2530290
* Multimedia: Siloam, Georgia / Q2530290
# Siloratze

Siloratzea zuhaina kontserbatzeko prozesua da, belarra eta bazkaren hartzidura laktikoan oinarritzen dena. Hartzidura horrek azido laktikoa sortzen du, eta zuhainaren pH jaitsi, bere kontserbazioa errazten duena (bazkaren hondamendia eragiten duten mikrobio kaltegarriak ingurugiro azido batean ezin baitute hazi).
Baserritarrek eta nekazariek belarra moztu ostean bi prozedura hauetako bat erabili ohi dute:
Siloratze klasikoa siloetan egiten zen, bazka silo izeneko ontzi handietan jarriz. Gaur egun, aldiz, hartzitu behar diren landareak plastikoetan bildu ohi dira.
Orokorrean, zenbat eta lehorragoa izan material hartzigarria, orduan eta anaerobioagoa izan beharko dute hartziduraren baldintzak.

## Prozesu biokimikoa

Zuhainak eta bazkak (belarra, zerealeak, graminieak...) azukre kopuru handia dute. Siloetan eta plastikoetan bilduta dagoenean, hots, ingurugiro anaerobioan, eta 35ºC-50ºC-ko tenperaturan, bakterio laktikoak gailentzen dira eta azido laktikoa sortzen dute burutzen duten hartziduraren ondorioz. Tenperaturaren kontrola funtsezkoa da, 20ºC-25ºCetan beste hartzidura batzuk gerta daitezkeelako (azetikoa edo butirikoa), zuhaina kaltetzen dutenak.
Bazka hondatzen duten mikrobioen hazkuntza galarazteko (Clostridium, adibidez) ohikoa zen zuhaina modu artifizialean azidotzea, azido diluitu batzuk erantsiz (sulfurikoa, klorhidrikoa...), pH jaisteko. Gaur egun, aldiz, ohikoagoa da zuhaina bakterio laktiko batzuekin inokulatzea, hartzidura kaltegarriak saihesteko.
Zuhainaren hartzidura laktikoak onura asko dakartza:
* bazkaren proteinak ez dira galtzen, bakterio laktikoak ez baitira proteolitikoak.
* azukre gutxi galtzen dira (aldiz, hartzidura azetikoak eta butirikoak gluzido asko kontsumitzen dituzte)
* ez du zuhaina usteltzen (beste hartzidura batzuek, aldiz, bai)
* zuhainaren pH jaistean mikrobio kaltegarrien hazkuntza ekiditen du

## Erreferentziak

* ↑ Albero, Josu: Mikrobioen mundu liluragarria, EHUk argitaratuta (2019), 171-172 orr. ISBN: 978-84-1319-082-2

## Kanpo estekak

* Datuak: Q660071
* Multimedia: Silage / Q660071
# Stearns konderria (Minnesota)

Stearns konderria (ingelesez: Stearns County) Minnesotako konderri bat da, Ameriketako Estatu Batuetan. Hiriburua St. Cloud da. 2010eko zentsuaren arabera 150.642 biztanle zituen, Stearns kilometro koadroko azaleran.

## Geografia

Stearns konderriak 3.599,96 kilometro koadro ditu. Horietatik 121,26 ura dira. Beste 3.478,7 lurra dira. Biztanleria dentsitatea 41,85 da.

## Demografia

2010eko zentsoan bizi ziren 150.642 pertsonetatik 140.604 txuriak edo hispanoak dira. Horietatik hispano edo latino kategorian 4.190 dira. 4.595 beltzak edo afroamerikarrak. 392 amerikar natiboak ziren eta 38 Hawaii edo Pazifikoko irletako natiboak. 2.949 asiarrak ziren. Bestelako arraza bat kategorian 107 biztanle daude. Bukatzeko euren burua arraza bat baino gehiagotan 1.957 pertsonek kokatzen zuten.

### Biztanleria piramidea
## Kanpo estekak

* Datuak: Q491148
* Multimedia: Stearns County, Minnesota / Q491148
# Splietsdorf

Splietsdorf Alemaniako udalerri bat da, Mecklenburg-Aurrepomerania estatuan. Azken zentsuaren arabera 496 biztanle zituen, 26,38 kilometro koadroko azaleran..

## Kanpo estekak

* Datuak: Q555894
* Multimedia: Splietsdorf / Q555894
# Split-Dalmazia eskualdea

Split-Dalmazia eskualdea (kroazieraz Splitsko-dalmatinska županija) Kroaziako eskualde edo konderria da. 2011ko zentsuaren arabera 455.242 biztanle zituen. Split da eskualdeko hiriburua.

## Etimologia

Dalmaziari k.a. X mendean bertan bizi ziren dalmatae leinu iliriarrak eman zion izena.

## Geografia

4.534 km²ko azalera du eta hiru eremu hartzen ditu bere baitan:
* mendialde karstikoa (Dalmatinska zagora): Dinariar Alpeetan, hiri nagusia Sinj da, 11.500 biztanle dituelarik.
* kostaldea (Cetina eta Biokovo): Split, Trogir, Omiš eta Makarska herriak. Bertan bizi da jendearen gehiengoa.
* irlak: Nagusiak Hvar, Brač eta Vis, baina badaude beste asko ere.

## Banaketa administratiboa

Split-Dalmazia konderria 16 hiri eta 39 udalerrik osatzen dute.
* Hiriak:
** Hvar
** Imotski
** Kaštela
** Komiža
** Makarska
** Omiš
** Sinj
** Solin
** Split
** Stari Grad
** Supetar
** Trilj
** Trogir
** Vis
** Vrgorac
** Vrlika
* Udalerriak:
** Baška Voda
** Bol
** Brela
** Cista Provo
** Dicmo
** Dugi Rat
** Dugopolje
** Gradac
** Hrvace
** Jelsa
** Klis
** Lećevica
** Lokvičići
** Lovreć
** Marina
** Milna
** Muć
** Nerežišća
** Okrug
** Otok
** Podbablje
** Podgora
** Podstrana
** Postira
** Prgomet
** Primorski Dolac
** Proložac
** Pučišća
** Runovići
** Seget
** Selca
** Sućuraj
** Sutivan
** Šestanovac
** Šolta
** Tučepi
** Zadvarje
** Zagvozd
** Zmijavci

## Kanpo estekak

* Datuak: Q58253
* Multimedia: Split-Dalmatia County / Q58253
# Split (argipena)

Split hitzak adiera zenbait ditu:
* Split, Kroaziako hiria;
* burtsan, split, kotizatzen duten akzioen prezioa zatitzeko operazioa.
* Split: 2017an M. Night Shyamalan indiar-estatubatuar zuzendariak zuzendu eta James McAvoy aktoreak antzeztutako filma.
* Split musika diskoa, bi edo artista gehiago egindako diskoa edo albuma. Bakoitzak diskaren atal bat egiten du.
# Split 77

Split 77 1997. urtean Bilbon (Bizkaia) sortutako euskal musika taldea da. 1998an Gaztea maketa lehiaketan entzuleen saria jaso zuten beste hiru talderekin batera.

## Taldekideak

* Aritz Aranburu (ahots nagusi eta gitarra).
* David "Deibol" Rodriguez (bateria).
* Ekaitz Hernández (baxua).
* Iskandar Rementeria (teklatua).

## Diskografia

* Antenna (2002, Gaztelupeko Hotsak)
* Mentura (2004, Noizpop)
* Split 77 (2010, Noizpop)

## Kanpo estekak

* Split 77 Gaztekupeko Hotsaken webgunean
* Split 77 Noizpopen webgunean
* Datuak: Q12267672
* ↑ «Maketa Lehiaketa, 27. irabazlearen bila» Euskal Irrati Telebista (Noiz kontsultatua: 2020-11-14).
# Split (2016ko filma)

Split (euskaraz Banaketa) 2016ko M. Night Shyamalan indiar-estatubatuar zuzendari, ekoizle eta gidoigileak zuzendu, ekoitzi eta idatzitako beldurrezko film bat da. James McAvoy, Anya Taylor-Joy eta Betty Buckley aktoreek antzeztu zuten.
2019an Glass izeneko jarraipena izan zuen, aldi berean 2000ko Unbreakable filmaren jarraipena dena. Hirurek Eastrail 177 Trilogy deituriko trilogia osatzen dute.

## Argumentua

Oharra: Atal honek istorio osoa edo amaiera argitzen du.
Kevin (James McAvoy) trauma bitxi bat duen gizaseme xelebre bat da: bere barnean hurrenez-hurren agertzen diren 23 nortasun edo izaera ezberdin ditu, ondorioz, aldi batez garbitasunarekin obsesionatua egon litekeen artean, beste batean emakumea dela uste du, eta handik segundu gutxira 9 urteko mutiko bat bailitzan bezala jokatzen hasi.
Urtebetetze festa baten ostean, Kevinek hiru neska gazte bahitu eta inongo irtenbiderik gabe giltzaperatuko ditu: Claire (Haley Lu Richardson), Marcia (Jessica Sula) eta Casey gatazkatsua (Anya Taylor-Joy). Bertatik iges egiteko asmoz, hiru neskek Kwvinen nortasunetako bati aske utz ditzan konbentzitu beharko dute, baina halako batean, Kevinek naturazgindiko indar eta ahalmen fisikoak dituen 24. nortasun giza haragijale izugarri bat ere baduela ohartuko dira: "Piztia" delakoa.

## Aktoreak

* James McAvoy: Kevin, 24 nortasun ezberdin, tartean "Dennis", "Patricia" eta "Piztia". Nortasun multzo osoak "Horda" izena jasotzen du. Nortasun horietako batzuk xaloak eta kaltegabeak dira, bain beste batzuk bitxiak eta oso arriskutsuak ere izan litezke, bereziki "Piztia"
* Anya Taylor-Joy: Casey Cooke
* Betty Buckley: Karen Fletcher doktorea
* Jessica Sula: Marcia
* Haley Lu Richardson: Claire Benoit
* Brad William Henke: John , Caseyren osaba
* Sebastian Arcelus: Cooke jauna, Caseyren aita
* Neal Huff: Benoit jauna, Clairen aita
* Kim Director: Hannah
* Lyne Renée: Moderatzaile akademikoa
* M. Night Shyamalan: Zooko langilea
* Bruce Willis: David Dunn

## Kanpo estekak

* Split filmaren iragarkia ikusgai. Youtube.com (Ingelesez)
* Wengune ofiziala (Ingelesez)
* IMDBko fitxa irakurgai (Ingelesez)
* Datuak: Q21869840
# Split (burtsa)

Split edo akzio-zatiketa enpresa baten akzioen kopurua gehitzeko operazio bat da, horien banakako prezioa jeisteko helburuarekin. Akzioen prezioa haiek zatitutako proportzio berean gutxitzen da. Enpresaren kapital soziala ez da aldatzen beraz, baina prezioa zatitzearekin, inbertsoreak erakarri nahi dira, prezioa txikituz akzio gehiago erosteko gai baitira. Splitak ohikoak izaten dira burtsaren gorakada urteetan, adibidez 1999tik aurrera burtsan egondako puntu com burbuilan.

## Ikus, gainera

* Kontrako split

## Kanpo estekak

* Zer da split operazioa Argia.com webgunean.
* Datuak: Q1154798
# Splendor in the Grass

Splendor in the Grass (euskaraz Distira Belarrean) 1961ko Elia Kazan estatubatuar zinema zuzendari eta ekoizlearen amodiozko drama filma bat da. Natalie Wood, Warren Beatty eta Pat Hingle aktoreek antzeztu zuten.
Izenburua William Wordsworth olerkariaren "Ode on Intimations of Immortality from Recollections of Early Childhood" olerkian oinarritua dago: Ezerk ez gaitu belar gaineko egun distiratsuetara itzularaziko, baina elkar oroitu eta gelditzen zaigun horretan indarra topatuko dugu.
1961ko Jatorrizko gidoi onenaren Oscar Saria (William Inge) irabazi zuen.

## Argumentua

Oharra: Atal honek istorio osoa edo amaiera argitzen du.
Kansas estatuko baserri giroko udalerri batean, maila ezberdinetako bi gazte, Bud (Warren Beatty) eta Deanie (Natalie Wood) elkar maitemindu eta inoiz ez banatzea erabaki dute, biek harreman sexualak izan arren ezkontzeko itxaropen handiegirik ez dute. Euren familien gaitzespena eta harremanetik kanpoko zenbait interesek bikotearen patuari modu tragikoan amaiera emango diote: Buden aitak (Pat Hingle) semeak Yale Unibertsitatean ikas dezan nahi du, Warrenek aldiz arrantxo baten jabea izan eta lurra landu nahi duen arren. Azkenean, mutilak neska utzi eta Deanie depresio izugarri baten ondorioz klinika psikiatriko batean sartua izango da.

## Aktoreak

* Natalie Wood: Wilma Dean "Deanie" Loomis
* Warren Beatty: Bud Stamper
* Pat Hingle: Ace Stamper
* Joanna Roos: Stamper andrea
* Audrey Christie: Loomis andrea
* Fred Stewart: Del Loomis
* Barbara Loden: Ginny Stamper
* Zohra Lampert: Angelina
* John McGovern: Doc Smiley
* Jan Norris: Juanita Howard
* Martine Bartlett: Metcalf andereinoa
* Gary Lockwood: Allen "Toots" Tuttle
* Sandy Dennis: Kay
* Crystal Field: Hazel
* Marla Adams: June
* Phyllis Diller: Texas Guinan

## Kanpo estekak

* Splendor in the Grass filmaren IMDBko fitxa irakurgai (Ingelesez)
* Datuak: Q1411454
* Multimedia: Splendor in the Grass (1961 film) / Q1411454
# Splendora (Texas)

Splendora Texasko hiri bat da. Montgomery konderrian kokatua dago. 2010ean 1.615 biztanle zituen, 7,87 kilometro koadrotan banatuta.

## Ikus, gainera

* Montgomery konderria

## Kanpo estekak

* Datuak: Q982232
* Multimedia: Splendora, Texas / Q982232
# Corbélia

Corbélia Brasilgo udalerri bat da, Paraná estatuan kokatua. 17.470 biztanle ditu 529,384 km²ko eremuan.

## Ikus, gainera

* Paraná

## Kanpo estekak

* Datuak: Q1804001
* Multimedia: Corbélia / Q1804001
# Corca Dhuibhne

Corca Dhuibhne Irlandako historian zehar irlanderazko izen horrekin erresuma edo eskualde hauek izendatu izan dira:
* Corcu Duibne edo Corca Dhuibhne: Aintzinako Irlandako hego-mendebaldeko Dingle penintsula eta Iveragh penintsulan zehar hedatu zen erresuma bat izan zen.
* Dingle penintsula edo Corca Dhuibhne: Gaur egun sarritan Dingle penintsulari irlanderaz Corca Dhuibhne deritzo.
# Corby

Corby, Ingalaterrako erdialdean dagoen udalerri bat da, Northamptonshire konderrian. Garai batean "Eskozia Txiki" (Little Scotland) ezizena jaso zuen, Eskoziatik bertako altzairutegietara lanerako etorritako etorkizun ugariren bizilekua baitzen.
2021ean 75.571 biztanle zituen.
* Datuak: Q994925
* Multimedia: Corby / Q994925
# Corbère-Abères

Corbère-Abères (okzitanieraz Corbèras-Avera) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q843765
* Multimedia: Corbère-Abères / Q843765
# Corbu (Constanța)

Corbu Errumaniako udalerri bat da, Constanța konderrian. 5.727 biztanle ditu, 118,04 kilometro koadroko azaleran banatuta.

## Herriak

Udalerrian honako herriak daude:
Corbu $^{(en)}$ Luminița $^{(en)}$ Vadu $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5054198
* Multimedia: Corbu, Constanța / Q5054198
# Corbu (Hargita)

Corbu (hungarieraz: Gyergyóholló) Errumaniako udalerri bat da, Hargita konderrian. 1.282 biztanle ditu, 140,49 kilometro koadroko luze-zabalean banatuta.
Hargita konderria gehienbat hungariarra izan arren, udalerriak erabateko errumaniar gehiegoa dauka. 2011ko erroldan, udalerriak 1.520 biztanle zeuzkan: errumaniarrak % 84 ziren, hungariarrak % 9 eta buhameak % 5.

## Herriak

Udalerrian honako herriak daude:
Corbu Capu Corbului $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).
* ↑ (Errumanieraz) Rezultate 2011 – Recensamantul Populatiei si Locuintelor. (Noiz kontsultatua: 2023-04-05).

## Kanpo estekak

* Datuak: Q5062045
# Corbu (Olt)

Corbu Errumaniako udalerri bat da, Olt konderrian. 2.118 biztanle ditu, 44,91 kilometro koadroko azaleran banatuta.

## Herriak

Udalerrian honako herriak daude:
Corbu $^{(en)}$ Burdulești $^{(en)}$ Buzești $^{(en)}$ Ciurești $^{(en)}$ Milcoveni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5117307
# Simun

Simuna (arabieraz: سموم‎ samūm, سم s-m-m hitzetik, "haize pozoitsua"), Sahara, Palestina, Siria, Jordania eta Arabiako basamortuetan jotzen duen haize eta hondarrezko denborale indartsu, bero eta lehor bat da. Tenperatura 54º baino gehiagokoa izan daiteke, eta hezetasuna %10 baino gutxiagokoa.
Ekaitz hau, bat-batean eta modu zirkularrean mugitzen da, zikloiak bezala, hauts eta hondarrezko lainoak eramanez, pertsona eta animalietan asfixia eta hipertermia eraginez. Haize beroak gorputzari lurruntze edo izerdi bidez gainetik ken dezakeena baino bero gehiago emateari ematen zaio izen hori. Simuna oso arin eta abisurik gabe garatzen da, garai ohikoenak ekain erdialdetik eta abuztu erdialdera bitartean badira ere. Tarte honen barruan simunak txistu bortitzez agertzen dira, suspentsioan dagoen hareak abiada handian mugitzen den lainoa laranjaz margotzen du, eta bere erauntsiek aurrean harrapatzen duten bizidun oro hil egiten du.
Herodotok, simuna Sahara zeharkatzen duen haize gorria bezala deskribatu zuen. Berarekin dakarren harea Atlantikora eta Europara ere hel daiteke.

## Kanpo estekak

* Datuak: Q646585